《谨吟七言四韵恶诗一首攀送崇教大师归天台寿》
宋代·刘少逸

道高尘俗住应难，携锡东归暑未残。
紫殿已承新雨露，白云终忆旧峰峦。
孤村路僻牵吟远，峭壁泉飞入梦寒。
满箧御时兼御札，到时松院与谁看。

作者简介：刘少逸（九七七～？），苏州（今属江苏）人。幼敏。太宗端拱二年（九八九）御试诗赋，授校书郎，时年十三（《渑水燕谈录》卷四）。淳化二年（九九一）进士（明王鏊《姑苏志》卷五）。官至尚书员外郎（《诗话总龟》前集卷二）。